นอนยากมาหลายวันเเล้วครับ บางวันนอน บ่ายตื่นอีกทีก็ 2 - 3 ทุ่ม หรือดึกเเล้วนั้น บางวันนอน 6 โมงเย็นรู้ตัวตื่นอีกก็เที่ยงคืนครับ ตอนตื่นขึ้นมาคือเหงื่อไหลเต็มตัวครับ จากนั้นก็ไม่สามารถนอนได้อีกยันเช้าครับ สาเหตุเกินจากอะไรเหรอครับ
สวัสดีค่ะ สาเหตุของการนอนไม่หลับ อาจเกิดจาก- สาเหตุด้านร่างกาย มีอาการปวดจากโรคต่างๆ เช่น ปวดศีรษะไมเกรน ปวดท้องจากโรคต่างๆ เช่น กระเพาะอาหาร กรดไหลย้อน เป็นต้น หรือมีภาวะไทรอยด์เป็นพิษ เป็นต้น- สาเหตุด้านจิตใจ มีความเครียด วิตกกังวล ซึมเศร้า ทำให้มีการเปลี่ยนแปลงของสารสื่อประสาทในร่างกาย ทำให้ไม่สามารถนอนหลับตามปกติได้- สาเหตุจากปัจจัยภายนอก เช่น มีเสียงดังรบกวน แสงสว่างเกินไป เปลี่ยนสถานที่นอน การเดินทาง การออกกำลังกายมากเกินไป ทานคาเฟอีนมากเกินไป เป็นต้น รวมถึงการเข้านอนไม่เป็นเวลาในเบื้องต้นแนะนำให้เริ่มต้นด้วยการเข้านอนให้เป็นเวลาเสียก่อน คือควรเข้านอนหลัง 2 ทุ่มไปแล้ว ไม่ควรนอนตั้งแต่ตอนบ่ายหรือตอนเย็น เพราะย้อมทำให้เราตื่นมาในช่วงหัวค่ำหรือกลางคืนได้ และย่อมทำให้เรารู้สึกนอนไม่เต็มอิ่ม ยังคงมีอาการง่วงเพลียได้ นอกจากนี้ ก็ให้ปรับปัจจัยภายนอกอื่นๆ ที่อาจรบกวนการนอน เช่น ควรทำให้ห้องนอนมืด โดยการปิดไฟก่อนนอน หากมีแสงสว่างลอดเข้ามาในห้อง ควรหาม่านทึบแสงหรือที่กั้นต่างๆ มาบังไว้ ปิดเสียงต่างๆ ที่อาจรบกวนการนอน เช่น คอมพิวเตอร์ โทรศัพท์มือถือ และควรงดเล่นอุปกรณ์มือถือ สมาร์ทโฟน เวลา 30 นาทีก่อนเข้านอน เพราะอุปกรณ์มือถือ สมาร์ทโฟน มีผลทำให้หลับยาก เพราะแสงสีฟ้าจากจอ ทำให้ร่างกายรับรู้ว่ายังไม่มืด และหลั่งสารเมลาโทนิน ทำให้หลับยาก และเราได้รับข้อมูลเข้ามาตลอดเวลา ทำให้สมองไม่ได้พักผ่อน และนอนหลับไม่ดี ไม่อ่านหนังสือหรือรับฟังข่าวสารต่างๆ ที่เครียดเกินไป เมื่อจะนอนแล้ว ให้หยุดคิดเรื่องที่เครียด กังวลใจ โดยอาจทำสมาธิ ฟังเพลงสบายๆ อ่านหนังสือธรรมะ สวดมนต์ตามแต่ละศาสนา นอกจากนี้ในระหว่างวัน ควรงดการดื่มชา กาแฟ โกโก้ และแอลกอฮอล์ ไม่ทานอาหารอิ่มเกินไปก่อนนอน ไม่ควรดื่มน้ำมากๆ หลังอาหารเย็น เพราะจะทำให้ตื่นมาปัสสาวะ และขัดจังหวะการนอน เป็นต้นหากยังคงมีอาการนอนไม่หลับต่อเนื่อง หรือมีอาการผิดปกติทางร่างกายต่างๆ นะนำควรไปพบแพทย์เพื่อหาสาเหตุและรักษาค่ะ